text: Quiz med Allan Simonsen på iPhone
  01 november 2013 kl. 07.09
  Et af Danmarks største quiz-spil på iPhone laver nu en kategori udelukkende med Allan Simonsen-spørgsmål.
  Det er Trivia Fight, der står bag quizen.
  Baggrunden er den store interesse, der er opstået om Allan Simonsen efter hans deltagelse i Vild med Dans.
  - Vi havde ikke drømt om, at vi skulle oprette en kategori alene om Allan Simonsen. Men når interessen er der, så er vi klar til at efterkomme den, siger Erik Bork, medejer af Trivia Fight, til vafo.dk.
  Trivia Fight er i gang med at lave spørgsmål om Allan Simonsen, men også spillets brugere kan skrive deres egne spørgsmål om fodboldstjernen.
  Efterhånden som brugernes spørgsmål bliver indsendt og godkendt, vil de blive lagt ind i den nye kategori.
  